બનાસકાંઠાના વડગામ તાલુકામાં આવેલા મુક્તેશ્વર મહાદેવ મઠના મહંત જગદીશગીરીને પ્રોસ્ટેટનું ઓપરેશન કરાવવા પાટણની હોસ્પિટલમાં દાખલ કર્યા હતા. જગદીશગીરી ને બિપિન મિત્રો હતા. હોસ્પિટલમાં જગદીશગીરી માટે સાધ્વી જયશ્રી ટિફિન લઈને જતાં અને જગદીશગીરીની સેવા કરતાં અને બાપુ સાથે મઠમાં આવી ગઈ અને સંન્યાસ લીધો. તે વખતે જગદીશગીરીને કેટલાક સાધુઓએ સમજાવ્યા હતા કે તમે આમ કરીને નર્કના ખાડામાં પડી રહ્યા છો. જગદીશગીરી ધરાર ન માન્યા અને શિષ્યા તરીકે બેસાડી અને જયશ્રીગીરી નામ આપ્યું. એ પછી જયશ્રીએ મઠમાં આધિપત્ય જમાવવાનું ચાલુ કર્યું. સૂત્રો પાસેથી મળતી માહિતી મુજબ, જગદીશગીરી મઠમાં વિદેશમાંથી આવતાં કાળાં નાણાંને ૩૦ ટકા કમિશન લઈને ધોળાં કરી આપવાનું કામ કરતાં હતા. આ કામમાંથી જ વર્ષે દોઢ કરોડ રૂપિયા જેટલી કમાણી કરતા હતા. સેવાથી પ્રસન્ન થઈને જગદીશગીરીએ આ વાત જયશ્રીને કરી.